CELEX: 32005R1822
Language: lt
Date: 2005-11-08 00:00:00
Title: 2005 m. lapkričio 8 d. Komisijos reglamentas (EB) Nr. 1822/2005, iš dalies keičiantis Reglamento (EB) Nr. 466/2001 nuostatas dėl nitratų tam tikrose daržovėse   (Tekstas svarbus EEE)

9.11.2005   
            
            
               LT
            
            
               Europos Sąjungos oficialusis leidinys
            
            
               L 293/11
            
         
      KOMISIJOS REGLAMENTAS (EB) Nr. 1822/2005
   2005 m. lapkričio 8 d.
   iš dalies keičiantis Reglamento (EB) Nr. 466/2001 nuostatas dėl nitratų tam tikrose daržovėse
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras maisto teršalams (1), ypač į jo 2 straipsnio 3 dalį,
   pasikonsultavusi su Maisto produktų moksliniu komitetu,
   kadangi:
   
               (1)
            
            
               2001 m. kovo 8 d. Komisijos reglamente (EB) Nr. 466/2001, nustatančiame didžiausius leistinus tam tikrų teršalų kiekius maisto produktuose (2), su pakeitimais, padarytais Reglamentu (EB) Nr. 563/2002 (3), visų pirma numatomos specifinės priemonės, susijusios su nitratų koncentracija salotose ir špinatuose, bei nustatomas pereinamasis laikotarpis, per kurį salotos ir špinatai, kurių nitratų koncentracija viršija didžiausias leistinas koncentracijas, gali būti pateikiami į rinką šalies teritorijoje.
            
         
               (2)
            
            
               Nepaisant pažangos, pasiektos taikant gerą žemės ūkio praktiką, valstybių narių stebėsenos duomenys rodo, kad nuolat kyla problemų siekiant laikytis didžiausių leistinų nitratų koncentracijų salotose ir špinatuose.
            
         
               (3)
            
            
               Dažniausiai didžiausios leistinos nitratų koncentracijos šviežiuose špinatuose yra viršijamos spalio mėnesį. Špinatų atveju spalis priskiriamas vasaros sezonui, o salotų atveju – žiemos sezonui. Siekiant nuoseklumo, šviežių špinatų atveju spalis turėtų būti priskiriamas žiemos sezonui.
            
         
               (4)
            
            
               Tam tikros valstybės narės paprašė taikyti nukrypti leidžiančias nuostatas regionuose, kuriuose yra sunku sumažinti didžiausias leistinas nitratų koncentracijas šviežioms salotoms ir šviežiems špinatams, pavyzdžiui, dėl saulės stygiaus, ir pateikė pakankamai informacijos apie vykstančius tyrimus, siekiant ateityje sumažinti koncentracijas.
            
         
               (5)
            
            
               Kol bus pasiekta tolesnė pažanga taikant gerą žemės ūkio praktiką, reikėtų toms valstybėms narėms leisti laikinai pateikti į rinką (tačiau tik tų valstybių teritorijoje ir vartojimui tik ten) šviežias salotas ir šviežius špinatus, kurių nitratų koncentracija viršija didžiausias leistinas koncentracijas.
            
         
               (6)
            
            
               Nitratų galima rasti ir kitose daržovėse, kartais ir didelėmis koncentracijomis. Norint suteikti pagrindo ateities diskusijoms apie ilgalaikę rizikos, kylančios dėl nitratų daržovėse, valdymo strategiją, valstybės narės turėtų stebėti nitratų koncentracijas daržovėse ir, jei įmanoma, stengtis jas sumažinti, visų pirma taikant patobulintą geros žemės ūkio praktikos kodeksą. Atnaujintas Europos maisto saugos tarnybos mokslinis rizikos įvertinimas padėtų aiškiai apibrėžti riziką, kylančią iš daržovėse esančių nitratų. Reglamente (EB) Nr. 466/2001 nustatytos didžiausios leistinos koncentracijos turėtų būti peržiūrėtos, atsižvelgiant į informaciją, surinktą pirmiau minėtų darbų metu.
            
         
               (7)
            
            
               Reglamentas (EB) Nr. 466/2001 turėtų būti atitinkamai iš dalies pakeistas.
            
         
               (8)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 466/2001 iš dalies keičiamas taip:
   
               1)
            
            
               3 straipsnis išbraukiamas;
            
         
               2)
            
            
               Įterpiamas toks 3a straipsnis:
               „3a straipsnis
               Valstybės narės stebi nitratų koncentracijas daržovėse, kuriose jos yra didelės, visų pirma žalialapėse daržovėse, ir iki kiekvienų metų birželio 30 d. rezultatus pateikia Komisijai.“;
            
         
               3)
            
            
               Įterpiamas toks 3b straipsnis:
               „3b straipsnis
               1.   Nukrypstant nuo 1 straipsnio 1 dalies, Belgija, Airija, Nyderlandai ir Jungtinė Karalystė turi teisę iki 2008 m. gruodžio 31 d. pateikti į rinką jų teritorijoje išaugintus ir ten vartoti skirtus šviežius špinatus, kurių nitratų koncentracija viršija I priedo 1.1 punkte nustatytą didžiausią leistiną koncentraciją.
               2.   Nukrypstant nuo 1 straipsnio 1 dalies, Airija ir Jungtinė Karalystė turi teisę iki 2008 m. gruodžio 31 d. teikti į rinką jų teritorijoje per metus išauginamas ir ten vartoti skirtas šviežias salotas, kurių nitratų koncentracija viršija I priedo 1.3 punkte nustatytą didžiausią leistiną koncentraciją.
               Nukrypstant nuo 1 straipsnio 1 dalies, Prancūzija turi teisę iki 2008 m. gruodžio 31 d. pateikti į rinką jos teritorijoje nuo spalio 1 d. ir kovo 31 d. išauginamas ir ten vartoti skirtas šviežias salotas, kurių nitratų koncentracija viršija I priedo 1.3 punkte nustatytą didžiausią leistiną koncentraciją.“;
            
         
               4)
            
            
               Reglamento (EB) Nr. 466/2001 I priedo 1 punktas keičiamas šio reglamento priede nustatyta lentele.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. lapkričio 8 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 37, 1993 2 13, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 77, 2001 3 16, p. 1. Reglamentas su paskutiniais pakeitimais, padarytais Reglamentu (EB) Nr. 856/2005 (OL L 143, 2005 6 7, p. 3).
   
      (3)  OL L 86, 2002 4 3, p. 5.
   
      PRIEDAS
      Reglamento (EB) Nr. 466/2001 I priedo 1 punktas pakeičiamas taip:
      
         „1 punktas:   Nitratai
         
                     Produktas
                  
                  
                     Didžiausia leistina koncentracija (mg NO3/kg)
                  
                  
                     Mėginių ėmimo metodas
                  
                  
                     Etaloninis analizės metodas
                  
               
                     
                                 1.1.
                              
                              
                                 Švieži špinatai (1) (Spinacia oleracea)
                              
                           
                  
                     Išauginti nuo spalio 1 d. iki kovo 31 d.
                  
                  
                     3 000
                  
                  
                     Direktyva 2002/63/EB (2)
                     
                  
                  
                      
                  
               
                     Išauginti nuo balandžio 1 d. iki rugsėjo 30 d.
                  
                  
                     2 500
                  
               
                     
                                 1.2.
                              
                              
                                 Konservuoti, stipriai sušaldyti arba sušaldyti špinatai
                              
                           
                  
                      
                  
                  
                     2 000
                  
                  
                     Direktyva 2002/63/EB
                  
                  
                      
                  
               
                     
                                 1.3.
                              
                              
                                 Šviežios salotos (Lactuca sativa L.) (išaugintos šiltnamiuose ir lauke), išskyrus nurodytas 1.4 punkte
                              
                           
                  
                     Išaugintos nuo spalio 1 d. iki kovo 31 d.:
                  
                  
                      
                  
                  
                     Direktyva 2002/63/EB. Tačiau mažiausias kiekvieno laboratorinio mėginio vienetų skaičius yra 10
                  
                  
                      
                  
               
                     salotos, auginamos uždengtos,
                  
                  
                     4 500 (3)
                     
                  
               
                     lauke auginamos salotos
                  
                  
                     4 000 (3)
                     
                  
               
                     Išaugintos nuo balandžio 1 d. iki rugsėjo 30 d.:
                  
                  
                      
                  
               
                     salotos, auginamos uždengtos,
                  
                  
                     3 500 (3)
                     
                  
               
                     lauke auginamos salotos
                  
                  
                     2 500 (3)
                     
                  
               
                     
                                 1.4.
                              
                              
                                 Gūžinės salotos (4)
                                 
                              
                           
                  
                     Salotos, auginamos uždengtos
                  
                  
                     2 500 (3)
                     
                  
                  
                     Direktyva 2002/63/EB. Tačiau mažiausias kiekvieno laboratorinio mėginio vienetų skaičius yra 10
                  
                  
                      
                  
               
                     Lauke auginamos salotos
                  
                  
                     2 000 (3)
                     
                  
               
                     
                                 1.5.
                              
                              
                                 Kūdikių maistas ir perdirbti grūdiniai maisto produktai kūdikiams bei mažiems vaikams (5)
                                     (6)
                                 
                              
                           
                  
                      
                  
                  
                     200
                  
                  
                     Direktyva 2002/63/EB (augalinės kilmės perdirbtiems maisto produktams ir gyvulinės kilmės perdirbtiems maisto produktams numatytos nuostatos)
                  
                  
                      
                  
               
      
         (1)  Šviežiems špinatams nustatytos didžiausios leistinos koncentracijos netaikomos šviežiems špinatams, kurie turi būti perdirbti ir kurie iš lauko dideliais kiekiais vežami tiesiai į perdirbimo įmonę.
      
         (2)  OL L 187, 2002 7 16, p. 30.
      
         (3)  Jei nėra atitinkamo ženklinimo, kuriame nurodomas gamybos būdas, taikoma lauke auginamoms salotoms nustatyta koncentracija.
      
         (4)  Apibūdintos 2001 m. liepos 27 d. Komisijos reglamente (EB) 1543/2001, nustatančiame salotų, garbanotųjų ir plačialapių (Batavijos) salotinių trūkažolių prekybos standartus. (OL L 203, 2001 7 28, p. 9).
      
         (5)  Kūdikių maistas ir perdirbti grūdiniai maisto produktai kūdikiams bei mažiems vaikams, kaip apibrėžta 1996 m. vasario 16 d. Komisijos direktyvos 96/5/EB, Euratomas 1 straipsnyje dėl perdirbtų grūdinių maisto produktų ir maisto kūdikiams bei mažiems vaikams (OL L 49, 1996 2 28, p. 17). Didžiausia leistina koncentracija taikoma produktams, kurie skirti vartoti tiesiogiai arba yra paruošiami pagal gamintojo nurodymus.
      
         (6)  Komisija peržiūri didžiausias leistinas nitratų koncentracijas maisto produktuose kūdikiams ir mažiems vaikams iki 2006 m. balandžio 1 d., atsižvelgdama į mokslinę ir technologinę pažangą.“